Autostrada A1 Sibiu-Pitesti, care ar trebui sa aiba 122 de kilometri lungime, ar urma sa coste 2,5 miliarde de euro si sa fie gata peste aproape 6 ani. Proiectul autostrazii vine si cu cateva semne de intrebare in legatura cu cele 9 arii naturale protejate pe care le va intersecta, cele 51 de case care ar trebui expropriate si cele peste 300 de hectare de padure care ar trebui defrisate.

Autostrada A1 Sibiu-Pitesti ar urma sa aiba 122 de kilometri lungime, 8 noduri rutiere, 8 spatii de servicii, 5 centre de intretinere (CIC) plus un punct de sprijin, 3 ecoducte si 9 tuneluri in lungime totala de 8,44 km, cel mai lung tunel avand 1,75 km, potrivit memoriului de prezentare al Companiei Nationale de Administrare a Infrastructurii Rutiere (CNAIR), citat de Asociatia Pro Infrastructura.

Documentul prevede ca autostrada ar urma sa aiba 70 de poduri (24 km in total) si 57 viaducte (22 km in total). Se estimeaza ca autostrada va fi suspendata (poduri si viaducte) pe aproximativ 38%, adica pe 46 din cei 122 km dintre Sibiu si Pitesti. Asociatia sustine, insa, ca autostrada A1 Sibiu-Pitesti va fi suspendata pe aproximativ 32% din lungime, fara a lua in considerare sutele de structuri casetate, podeturi si pasaje peste autostrada.

La capitolul relocari de utilitati, s-au identificat pana acum 25 de conducte de apa si canalizare, 13 conducte de gaze, 61 retele de telefonie si 85 linii electrice. In plus, constructia autostrazii va duce la demolarea a 51 de case, 15 anexe gospodaresti si doua hale.

Autostrada va intersecta 9 arii naturale protejate (in 3 judete) si va trece la doar cativa kilometri de alte cinci, avertizeaza Asociatia Pro Infrastructura Suprafata totala de padure care va fi defrisata se ridica la aproximativ 57 ha in ariile protejate plus alte 251 ha in afara acestora.

Citeste si: Încă 18 kilometri din Autostrada Transilvania intră în circulație

Citeste si: Tratament pentru cresterea parului

De asemenea, exista 51 de zone cu risc de alunecare, suprafata totala afectata de alunecari de teren fiind estimata la aproape 700.000 de metri patrati.

Documentul estimeaza executia la 6,5 ani, insa Asociatia Pro Infrastuctura estimeaza ca acesta investitie nu va fi gata in urmatorii 12 ani, incluzand licitatiile, birocratia si executia efectiva in teren.

Ultimele estimari de cost se ridica la cifra de 2,5 miliarde de euro (fara TVA), pret in care nu sunt incluse costurile cu obtinerea terenurilor (exproprieri), 10% pentru "diverse si neprevazute" si 5,5% costuri pentru proiectare, asistenta tehnica si consultanta.

La altii costa mai putin kilometrul de autostrada

Daca pentru cei 122 de kilometri de autostrada, care include constructia de viaducte si poduri, statul roman ar urma sa cheltuie 2,5 miliarde de euro, acest lucru inseamna ca un kilometru ar costa peste 20 de milioane de euro.

Citeste si: Contractul pentru tronsonul de autostradă Piteşti-Curtea de Argeş,...

Pretul mediu pe kilometru al transonului Campia Turzii – Cluj Vest (52 de km) a fost de 31,16 miloane de lei/km, adica aproximativ 8,8 milioane de euro/km, calculat la cursul mediu anual euro/lei al BNR la nivelul anului 2010, potrivit unui raport al Consiliului Concurentei.

Pentru sectiunea Suplacul de Barcau – Bors (64,5 km), kilometrul de autostrada a costat 17,6 milioane euro.

Comparativ cu valoarea unui kilometru de autostrada construit in zona de munte, 7,4 milioane euro/km, conform standardelor de cost aprobate in 2008, preturile au fost aproape triplate, se arata intr-un raport al Consiliului Concurentei.

In Bulgaria, autostrada care ar urma sa lege Ruse de Veliko Tarnova va avea 110 kilometri si este estimata sa coste 444,8 milioane de euro, urmand sa faca parte din soseaua de mare viteza Ruse – Svilengrad, potrivit seenews.com. Astfel, un kilometru de autostrada ar urma sa coste circa 4 milioane de euro.

Citeste si: CJ Prahova va plati peste 1,2 mil.lei pentru exproprierile de pe A3

Autostrada Lyulin, din Bulgaria, care are 19 kilometri, a costat 185 de milioane de euro. Astfel, kilometrul de autostrada a costat 9,7 miiloane de euro.

In Croatia, in 2012, pe sectorul de autostrada Bosiljevo–Split, un kilometru a costat, in medie, 7,1 milioane de euro, valoarea celor 311 kilometri construiti ridicandu-se la 2,2 miliarde de euro, a transmis Croatian Motorways Ltd, companie detinuta de stat care se ocupa cu managementul, constructia si mentenanta autostrazilor in Croatia.

Trecem oceanul si ajungem in Canada. In Nova Scotia, una dintre cele trei provincii maritime din Canada, costul unui kilometru de autostrada variaza. In 2009, un kilometru de autostrada construit in completare costa 3 milioane de dolari (2,4 milioane de euro). Constructia unei noi autostrazi costa aproape 3,5 milioane de dolari (2,86 milioane de euro) pentru o autostrada cu doua benzi si aproape 6 milioane de dolari (4,9 milioane de euro) pentru una cu 4 benzi, potrivit novascotia.ca.

La mare distanta de Europa

Cu cei 748 de kilometri de autostrada, Romania este departe de restul statelor din Europa. Statele care se situeaza cel mai bine la capitolul sosele de mare viteza sunt Spania (15.400 de kilometri), Germania (12.900) si Franta (11.600), potrivit datelor din 2016 publicate de Eurostat.

Portugalia are si ea peste 3.000 de km de autostrada, in Olanda soferii au la dispozitie 2.700 de kilometri de sosele de mare viteza, iar in Croatia, circa 1.300 de kilometri.

Veciinii unguri aveau, in 2016, 1.900 de kilometrii de autostrada, iar bulgarii 740.

Eurostat a evaluat comparativ, in 2011, densitatea drumurilor/1.000 de km patrati (calculata ca raport intre numarul de km de drumuri si suprafata tarii), din 30 de tari europene.

Belgia are cea mai mare densitate de drumuri, cu peste 5.000 km/1.000 km patrati, urmata de Olanda si Ungaria cu peste 2.000 km/1.000 km patrati. 10 tari din cele 30 analizate au valori sub 500 km/1.000 km patrati. Cu o sensitate de 350 de km/ 1.000 de km patrati, Romania se situeaza cu mult sub media europeana de 1.196 km/1.000km patrati, pe pozitia 23 din 30.

Sursa foto: Agerpres Foto

Te-ar putea interesa și: